b'\n_START_ARTICLE_\n7-toppsturen og 3-toppsturene\n_START_PARAGRAPH_\n7-toppsturen og 3-toppsturene er et \xc3\xa5rlig arrangement i Bod\xc3\xb8marka arrangert av Bod\xc3\xb8 og Omegns Turistforening. Turen g\xc3\xa5r over fire av Bod\xc3\xb8s byfjell, i tillegg til tre mindre h\xc3\xb8yder som er regnet som topper. I tillegg er det to start- og m\xc3\xa5lpunkt som en m\xc3\xa5 innom, og et kontrollpunkt. Det er ogs\xc3\xa5 tilrettelagt to turer for funksjonshemmede.\n_START_SECTION_\nL\xc3\xb8ypebeskrivelse\n_START_PARAGRAPH_\nToppturene har to start- og m\xc3\xa5lpunkt, som er ved R\xc3\xb8nvik skole og Bodin videreg\xc3\xa5ende, som ligger i henholdsvis R\xc3\xb8nvik og M\xc3\xb8rkved bydeler. Kontrollpunktet p\xc3\xa5 Bestemorenga er utplassert for \xc3\xa5 unng\xc3\xa5 snarveier p\xc3\xa5 turen. Det er mulig for start ved begge skolene, og l\xc3\xb8yperetningen er med kokka. Turens h\xc3\xb8yeste punkt er Keiservarden, med sine 336 h\xc3\xb8ydemeter, og turens laveste punkt er R\xc3\xb8nvik skole med knappe 20 h\xc3\xb8ydemeter.'